ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE
Nr.  22  din  27.03.2024 
Privind accesul pentru instalarea pe raza UAT Comuna Blândeşti a unui traseu de fibră optică, traseu subteran, aparţinând ORANGE ROMANIA S.A 
Consiliul Local al comunei Blândeşti; judeţul Botoşani, întrunit în şedinţa ordinară din data de 27.03.2024;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul de specialitate nr. 1102/2024 la privind accesul pentru instalarea pe raza UAT Comuna Blândeşti a unui traseu de fibră optică, traseu subteran, aparţinând ORANGE ROMANIA S.A ȋn cadrul unui proiect de dezvoltare a reţelei de date şi voce; 

Văzând adresa S.C. HD Proiectis S.R.L., înregistrată cu nr. 1103 din 11.03.2024; rapoartele  comisiilor de specialitate ale Consiliului Local al comunei Blândeşti; 

Ţinând cont de prevederile art. 3, art. 4, art. 12 alin.(1) din Legea nr.159/2016 privind regimul infrastructurii fizice a rețelelor de comunicații electronice, ale prevederile art.1 alin.(2) din Decizia nr. 997/2018 a Președintelui Autorității Naționale pentru Administrare și Reglementare în Comunicații – ANCOM - , privind tarifele maxime care pot fi percepute pentru exercitarea dreptului de acces pe, deasupra, ȋn sau sub imobilele proprietate publică, cu modificările şi completările ulterioare;
În baza art. 129, aliniat (2), aliniat (6) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
H O T Ă R Ă Ş T E :
Art.1. Se aprobă ȋncheierea unui contract de acces pe proprietatea comunei Blândeşti, judeţul Botoşani pentru instalarea unei traseu de fibră optică, traseu subteran, aparţinând ORANGE ROMANIA S.A ȋn scopul realizării unui proiect de dezvoltare a reţelei de date şi voce.
Art.2. Realizarea Proiectului „Construire reţea fibră optică, traseu subteran, pe raza comunei Blândeşti” aparţinând ORANGE ROMANIA S.A ȋn scopul realizării unui proiect de dezvoltare a reţelei de date şi voce se va face cu respectarea prevederilor legale pentru drumurile publice, iar suprafeţele de teren afectate temporar vor fi aduse la starea iniţială prin grija investitorului.

Art.3. Pentru elementele de rețea de comunicații electronice și elemente de infrastructură fizică, respectiv antene, cabinete, camere tehnice, camere de tragere, conducte, stații de bază, stâlpi, piloni, turnuri, alte echipamente și infrastructuri fizice suport, precum și pentru cablurile și cutiile pentru care se exercită un alt tip de acces decât cel prevăzut în anexa Decizia nr. 997/2018 a Președintelui Autorității Naționale pentru Administrare și Reglementare în Comunicații – ANCOM, tariful pentru exercitarea dreptului de acces pe, deasupra, în sau sub imobilele proprietatea comunei va fi ȋn valoare de 0,1 lei/ml/an, 3 lei/mp/an ori 3,5 lei/stâlp/an, după caz. 
Art.4. Toate cheltuielile privind reabilitarea drumurilor de interes public, exploatarea lor corectă și reparația în caz de deteriorare din culpa ORANGE ROMÂNIA S.A. sau din culpa executantului de lucrări, cad în sarcina ORANGE ROMÂNIA S.A. pe întreaga perioadă de utilizare a instalațiilor electronice. 

Art.5. Pentru orice distrugere a bunurilor sau culturilor vecine acestor drumuri de exploatare cauzate de ORANGE ROMÂNIA S.A. sau a executantului de lucrări, ORANGE ROMÂNIA S.A. va acorda corectă despăgubire, în conformitate cu prevederile legale. 

Art.6. Se împuternicește primarul comunei Blândeşti, judeţul Botoşani să semneze contractul de constituire a dreptului de acces, în condițiile Legii nr. 287/2009 privind Codul civil, cu modificările și completările ulterioare, contract care constituie Anexa la prezenta hotărâre. 

Art.7. Primarul comunei Blândeşti, judeţul Botoşani prin aparatul de specialitate va duce la îndeplinire prevederile prezentei hotărâri.

